
Ограничаването на разпространението на COVID-19 предполага намаляване на средата на взаимодействие. 
 За учебната 2020/2021г. ПГАС гр.Добрич ще прилага стратегията на дистанция (невзаимодействие) между учениците от различните паралелки в следното разпределение по класове и кабинети: 
VIIIa клас – кабинет 214				X б клас – кабинет 108			
VIIIб клас – кабинет 107				XI а клас – кабинет 207
IX б клас – кабинет 106 				XI б клас – кабинет 113  		
IX а клас – кабинет 111				XII а клас – кабинет 109 		
Xа клас – кабинет 213					XII б клас – кабинет 212

Изключение са часовете по Физическо възпитание и спорт, Информационни технологии и учебна практика.

С цел намаляване на рисковете от разпространение на вируса в ПГАС се въвеждат следните противоепидемични мерки:
1. Спазване на общите здравни мерки.
2. Носене на маска или шлем:
· в общите закрити части на училището от ученици, учители, служители и външни за институцията лица – предверие, фоайета, стълбища, коридори, санитарни възли, медицински кабинет, учителска стая;
· в класните стаи, физкултурен салон и учебна работилница по практика от учителите;
· в учебен автомобил, учебен трактор и училищния автобус.

Носенето на маска или шлем в класната стая от учениците е по желание. Маските за учениците се осигуряват от учениците, респективно техните родители. 
ПГАС осигурява маски в случаите, когато учениците нямат такива или не са подходящи за ползване, а за учителите -  маски или шлемове. 
3. Дезинфекция на повърхности и проветряване:

· Ежедневно двукратно (преди началото и след приключване на смяната) влажно почистване и дезинфекция на всички критични точки – подове, бюра, чинове, маси, дръжки на врати, прозорци, ключове за осветление, парапети, уреди, екрани, тоалетни чинии, мивки, кранове и др., а при наличие на потвърден случай на COVID-19 хигиенните и дезинфекционните мероприятия ще се увеличат, като в зависимост от обектите варират от 4 пъти на ден до дезинфекция на всеки час.
· Учебните стаи да се проветряват по време на всяко междучасие, като се обръща специално внимание на кабинетите, учителската стая, физкултурния салон, работилницата, кабинета по ИТ в които повърхностите, мишките, клавиатурите и инструментите се дезинфекцират във всяко междучасие.	
· Във всички санитарни помещения и тоалетни в ПГАС е необходимо да се следи за изразходването и своевременното осигуряване на течен сапун или дезинфектанти, еднократни салфетки за подсушаване на ръцете, тоалетна хартия, както и регулярно изхвърляне на боклука.
· На дезинфекция и почистване подлежат: учебен автомобил, учебен трактор и училищният автобус преди и след всеки курс.
4. Засилена лична хигиена и условия за това:
· Осигуряване на течаща топла вода и сапун във всяко санитарно помещение, както и в тоалетните за всички ученици и работещи.
· Поставяне на автоматични дозатори за дезинфектант за ръце на хода на училището, в учителската стая и в коридорите, като тяхната употреба е контролирана.
· Създаване на навици за миене на ръцете с течен сапун и топла вода след посещение на тоалетната, преди хранене, след отдих на открито/физическа култура, при кихане и кашляне. 
· Правилно използване на дезинфектант за ръце, който се нанася върху чисти ръце. 
· Елиминиране на вредни навици, свързани с докосване на лицето, носа, устата и очите.
5. Спазване в бюфета на публикуваните на интернет страницата на МЗ и БАБХ „Препоръки към бизнес операторите и работодателите от хранителния бизнес“.
· [bookmark: _GoBack]Правила да не се допускат опашки от близкостоящи ученици. (когато са паралелки, които не си взаимодействат). 
6. Създаване на вътрешноучилищна организация и спазване на правилата във връзка с епидемията: 
· Определяне от директора на лице, отговорно за организация и спазване на правилата във връзка с епидемията. 
· Разпределяне на отговорностите в училищния екип и задълженията на останалия персонал, в т.ч. и графици за дежурства. 
· Запознаване на персонала, учениците и на външните посетители със здравните изисквания. 
· Създаване на организация на хигиенните и дезинфекционните дейности и запознаване с инструкциите за начина на ползване на съответните биоциди, вкл. и правилното приготвяне на дезинфекционните разтвори, за биоцидите, които не са готови за употреба, съгласно издадените от МЗ разрешения съвместно от медицинското лице в училището и/или под методичната помощ на РЗИ. 
7. Максимално ограничаване на контактите между ученици от различни паралелки при осъществяване на заниманията по интереси.
· Организиране на групи за занимания по интереси в рамките на паралелката, а при необходимост от смесване на ученици от различни паралелки – разреждане на учениците и осигуряване на нужната дистанция, която да не позволява пряко взаимодействие между тях.
· При заниманията по интереси, свързани с колективни спортове, се прилагат актуалните здравни регулации на Министерството на здравеопазването.
· Максимално ограничаване на наемането на външни лектори.
· Ограничаване на отдаването на училищната и/или спортната база под наем.
· Предварително проучване на планираните и реализирани противоепидемични мерки и условията на труд сред фирмите-партньори за организирането и провеждането на производствените практики и/или практиките на конкретно работно място за учениците в дуална система на обучение.
8. За осигуряване на дистанция между паралелките, осигуряване на комуникация между родители, учители и ученици се въвежда:
· Отказ от кабинетната система и определяне на отделни класни стаи за различните паралелки, при което учителите се местят, а не учениците. Изключение правят часовете по Физическо възпитание и спорт, Информационни технологии и учебна практика.
· Провеждане на максимален брой часове на открито, когато метеорологичната обстановка позволява това.
· Използване на един учебен чин от един ученик и разполагане на местата за сядане на учениците шахматно, където е приложимо (при малочислени паралелки и по-големи класни стаи). 
· Осигуряване на физическо разстояние между бюрото на учителя и първия ред чинове на учениците, в т.ч. и чрез освобождаване на първия ред чинове, с цел спазване на дистанция от поне 1,5 метра по време на обучение.
· Провеждане на производствени практики и практики на конкретно работно място при обучението чрез работа (дуална система на обучение) при конкретен работодател при стриктно спазване на противоепидемичните мерки. 
· Намаляване на ненужни предмети в коридори/класни стаи.
· Регулиране на влизането и излизането в сградата на училището, без струпване на входа и при спазване на дистанция. 
· Свободен режим за ползване на тоалетните, подходящ при седмично разписание .
· Недопускане на споделяне на храни и напитки от учениците.
· Провеждане на периодични разговори/беседи в ЧК в рамките на 5-10 минути, за правилата, личната отговорност и живота на всеки един от нас в условията на епидемия от COVID-19.
· Поставяне на видно място на информационни материални за правилна хигиена на ръцете, спазване на физическа дистанция, носене на защитна маска и респираторен етикет. 
· Максимално ограничаване на влизането на външни лица в сградата на ПГАС чрез определяне на зони за достъп на родители в двора и в близост до входа.
· Допускане на придружители на деца със СОП в училището при спазване на изискванията за физическа дистанция и дезинфекция. 
· Разделяне на дворовете на зони за отделни паралелки.
· Провеждане на повече занятия навън.
· Ограничаване на близката комуникация между учители и на престоя им в учителската стая.
· По-голяма част от комуникацията да се осъществява в електронна среда (по телефон, електронна поща, платформи и др.), а при необходимост от пряка комуникация да се спазват изискванията на физическа дистанция и носене на защитни маски или шлем.
· Комуникацията с родителите да се осъществява предимно с електронни средства, а индивидуалните срещи и консултации да се провеждат по предварителна уговорка и при спазване на изискванията на МЗ.
· Провеждането на родителски срещи, събрания на Обществения съвет, общи събрания и педагогически съвети да е в електронна среда, а при нужда от пряка комуникация в по-голямо помещение, което гарантира спазване на правилата на МЗ.
· Използване на физкултурния салон само в месеците, когато не е възможно провеждане на часовете на открито. Във физкултурния салон се провеждат часовете само на един клас.
8. Подпомагане на комуникацията между РЗИ-Добрич и ПГАС:
· Предварително уточняване между училището и съответната РЗИ на имената, телефоните за връзка и електронните адреси на лицата за контакт в двете институции. Телефон и e-mail за връзка с РЗИ : 
· rzi-dobrich@mh.government.bg 
· 058/655 536 
9. Подпомагане на преминаване от присъствено обучение към обучение в електронна среда от разстояние:
· Създаване на групи за бърза комуникация (директор – РУО, учители – ръководство, учители – родители, учители – ученици).
· Публикуване на училищния сайт и запознаване на учениците с брошурата с препоръки за безопасна работа в интернет https://sacp.government.bg/sites/default/files/SafeNet_DAZD2020.pdf, както и с Правилата за безопасност на децата и учениците в компютърната мрежа и с  Препоръките относно безопасно провеждане на дистанционно обучение в онлайн среда. 















